100 करोड़ी बाइपास लैंड स्कैम में दो क्लर्क और दो पटवारी सस्पेंड
भास्कर संवाददाता | होशियारपुर
होशियारपुरके 100 करोड़ी बाइपास लैंड स्कैम के मामले में मंगलवार को हुए एक आदेश में एसडीएम कार्यालय के दो क्लर्क और दो पटवारियों को मुअत्तल कर दिया गया। मुअत्तल हुए सुखविंदरजीत सोढी तहसील में रजिस्ट्रेशन क्लर्क थे। इस इस समय वह एचआरसी शाखा में तैनात थे। मुअत्तल हुआ दूसरा क्लर्क एसडीएम दफ्तर का पूर्व क्लर्क संदीप कुमार है, जो इस समय सीईए शाखा में तैनात था। वहीं, पटवारी दलजीत सिंह और पटवारी परमिंदर सिंह को मुअत्तल किया गया है। बता दें कि 100 करोड़ के इस घोटाले को सबसे पहले दैनिक भास्कर ने उठाया था। मामले में विजिलेंस ब्यूरो पंजाब ने इसी साल 10 फरवरी को 13 लोगों पर धोखाधड़ी का मामला दर्ज किया था। स्कैम में एसडीएम आनंद सागर शर्मा, अकाली नेता सतिंदर पाल सिंह ढट्ट, अवतार सिंह जौहल, तहसीलदार बलजिंदर सिंह, नायब तहसीलदार मनजीत सिंह, पटवारी दलजीत सिंह गांव खवासपुर पिपलांवाला, परमिंदर सिंह पटवारी गांव खवासपुर, रजिस्ट्री क्लर्क एसडीएम संदीप कुमार, रजिस्ट्री क्लर्क तहसीलदार सुखविंदरजीत सिंह सोढी के अलावा वसीका नवीस देवी दास, हरपिंदर सिंह गिल निवासी रणजीत नगर, जसविंदर पाल सिंह निवासी लीली कातेज होशियारपुर, प्रतीक गुप्ता निवासी सिविल लाइन होशियारपुर के खिलाफ थाना 409, 420, 467, 468, 471, 120 बी रिश्वत रोक एक्ट की धारा 13(1) डी, 13(2) तहत केस दर्ज किया गया था।
आरोपी हुए अंडर ग्राउंड
लैंडस्कैम मामले में विजिलेंस ब्यूरो आरोपियों को जल्द ही गिरफ्तार कर सकती है। सूत्रों के अनुसार आरोपी अंडर ग्राउंड हो गए हैं और गिरफ्तारी से बचने को जोड़-तोड़ कर रहे हैं। उनके मोबाइल भी बंद रहे हैं।
मामले को सबसे पहले दैनिक भास्कर की ओर से उठाया गया था। इसके बाद मुख्यमंत्री परकाश सिंह बादल ने इस लैंड स्कैम की जांच के लिए तीन मैंबरी एसआईटी का गठन किया था। इसकी जांच के बाद विजिलेंस ब्यूरो पंजाब की ओर से आरोपियों पर मामला दर्ज किया था।
भास्कर के मामला उठाने पर बनी थी एसआईटी
bho_Deva bho_Deva hin_Deva bho_Deva hin_Deva hin_Deva hin_Deva